wannaphong/clean_thaiwikipedia huggingface dataset:
# สุทธิพงษ์ สันติเทวกุล
เรืออากาศเอก สุทธิพงษ์ สันติเทวกุล (8 พฤศจิกายน พ.ศ. 2492 –) เป็นนักกีฬาฟันดาบสากลชาวไทย เขาเข้าร่วมแข่งขันทั้งประเภทบุคคลและประเภททีม ในรายการเอเป้และเซเบอร์ ที่โอลิมปิกฤดูร้อน 1976 ซึ่งเรืออากาศเอกสุทธิพงษ์เป็นผู้ที่ วีระเดช โคธนี่ ให้ความเคารพนับถือ และได้รับการกล่าวถึงว่าเป็นผู้ที่รักกีฬาอย่างแท้จริง รวมทั้งเป็นผู้ทาบทามให้วีระเดชมาช่วยทีมชาติไทยอีกคราวิลลี่ปัดข้อเสนอสุดงามคุมทีมดาบลอดช่อง

 ประวัติ 
สุทธิพงษ์ สันติเทวกุล เคยเข้าแข่งขันกีฬาฟันดาบในเอเชียนเกมส์ 1974 ที่กรุงเตหะราน ประเทศอิหร่าน และโอลิมปิกฤดูร้อน 1976 ที่มอนทรีออล ประเทศแคนาดา ร่วมกับ เสน่ห์ เชาว์สุรินทร์ และ ทวีวัฒน์ หุราพันธ์บันทึกนักสู้ไทยในโอลิมปิก ตอนที่ 8 นอกจากนี้ เขายังเป็นผู้นำไก่แจ้สีขาวหางดำจากประเทศญี่ปุ่น มาพัฒนาสายพันธุ์ให้แก่ชาวไทย ซึ่งเขาเคยร่วมส่งไก่แจ้เข้าประกวด และได้อันดับ 1 ในหลายรายการ อาทิ การประกวดไก่แจ้ ซึ่งจัดขึ้นโดยสมาพันธ์ไก่แจ้แห่งประเทศไทย ที่สนามหลวง 2 ในวันที่ 23 กรกฎาคม พ.ศ. 2549 และงานวันสู่เหย้าชาวไก่แจ้ ครั้งที่ 3 ในวันที่ 12 พฤศจิกายน ของปีเดียวกันผลการประกวดงานวันสู่เหย้าชาวไก่แจ้ ครั้งที่ 3

วันที่ 5 กันยายน พ.ศ. 2554 ร.อ.สุทธิพงษ์ สันติเทวกุล เข้าแข่งขันรายการฟันดาบชิงชนะเลิศแห่งประเทศไทย ประจำปี 2554 ในประเภทฟอยล์บุคคลชาย ที่ซึ่งเขาอยู่ในอันดับที่ 25 ต่อมา ในวันที่ 6 กันยายน ของปีเดียวกันนี้ เขาได้เข้าแข่งขันประเภทเอเป้บุคคลชาย ที่ซึ่งเขาอยู่ในอันดับที่ 19 และในวันที่ 20 เมษายน พ.ศ. 2555 ร.อ.สุทธิพงษ์ สันติเทวกุล ได้เป็นผู้ให้เกียรติร่วมพิธีเปิดการแข่งขันแข่งขันฟันดาบเยาวชนชิงชนะเลิศแห่งประเทศไทย ประจำปี 2555 ที่จัดขึ้น ณ มหาวิทยาลัยศรีปทุมชินวัตรทิ่มกระจายซิวแชมป์เซเบอร์รุ่น 17 ปีดาบยช.

 ระเบียงภาพ
# ลิงเลซูลา
ลิงเลซูลา  ลิงโลกเก่าชนิดหนึ่ง ที่เพิ่งถูกอนุกรมวิธานในปี ค.ศ. 2012 จัดว่าเป็นลิงชนิดใหม่ที่ถูกค้นพบเป็นครั้งแรกในรอบ 28 ปี ของทวีปแอฟริกาNew monkey species identified in Democratic Republic of Congo 

ลิงเลซูลา มีจุดเด่น คือ มีใบหน้าที่โดดเด่น โดยมีแผงสีน้ำตาลยาวล้อมกรอบใบหน้าที่ยื่นยาวไร้ขน และมีจมูกสีขาวครีมเป็นสันดิ่งตรง 

ลิงเลซูลา อาศัยอยู่ในป่าดิบในสาธารณรัฐประชาธิปไตยคองโก แถบแอฟริกากลาง โดยถูกแบ่งแยกออกจากลิงสกุลเดียวกันชนิดอื่น จากการแบ่งสายของแม่น้ำคองโก และแม่น้ำโลมามี ซึ่งนักวิทยาศาสตร์ได้จำแนกออกเป็นชนิดใหม่ ด้วยการวิเคราะห์พันธุกรรม

ลิงเลซูลา ถูกค้นพบครั้งแรกเมื่อปี ค.ศ. 2007 ระหว่างการสืบค้นในท้องถิ่นของคณะนักวิทยาศาสตร์ โดยชื่อ เลซูลา เป็นชื่อสามัญที่เรียกขานโดยนายพรานท้องถิ่น และได้รับการประเมินว่าลิงชนิดนี้อาศัยอยู่ในพื้นที่ 16,800 ตารางกิโลเมตร ใจกลางป่าคองโก ซึ่งการอาศัยในพื้นที่เล็ก ๆ นี้จะผลักให้ลิงเลซูลาขยับจากสถานะมีแนวโน้มใกล้สูญพันธุ์ สู่วิกฤตเสี่ยงสูญพันธุ์ภายในเวลาไม่กี่ปี หน้ายาวๆ ลิงสปีชีส์ใหม่ในแอฟริกา จากผู้จัดการออนไลน์
# พี.ซี.แอร์
พี.ซี.แอร์ เป็นสายการบินพาณิชย์แบบเช่าเหมาลำในประเทศไทย เป็นสายการบินที่เคยเปิดรับสมัครสาวประเภทสองเป็นลูกเรือด้วยนอกเหนือจากผู้หญิงตั้งแต่กำเนิด และเริ่มทดลองเที่ยวบินแรก เส้นทางกรุงเทพฯ-สุราษฎร์ธานี  เมื่อวันที่ 15 ธันวาคม พ.ศ. 2554 โดยได้เริ่มให้บริการระหว่างประเทศรอบปฐมฤกษ์ในวันที่ 24 ธันวาคม พ.ศ. 2554 เป็นเส้นทางกรุงเทพฯ-เวียงจันทน์ ประเทศลาว และเริ่มบินจริงในวันที่ 23 มกราคม พ.ศ. 2555 เส้นทางกรุงเทพฯ-เทียนซิน เซินหยาง ประเทศจีน

 จุดหมายปลายทาง 
   ประเทศไทย
 กรุงเทพมหานคร - ท่าอากาศยานนานาชาติสุวรรณภูมิ  ฐานการบินหลัก
  เขตบริหารพิเศษฮ่องกง
 ฮ่องกง - ท่าอากาศยานนานาชาติฮ่องกง
  ประเทศเกาหลีใต้
 โซล - ท่าอากาศยานนานาชาติอินช็อน

 ฝูงบิน 

thumb|P.C. Air Airbus A310-200

ฝูงบินของ พี.ซี.แอร์ ประกอบด้วยเครื่องบิน Airbus A310-200 จำนวน 1 ลำ โดยจำนวนที่นั่งชั้นประหยัดทั้งหมด 210 ที่นั่ง และที่นั่งชั้นธุรกิจ 18 ที่นั่ง
  

+ ฝูงบินของ พี.ซี.แอร์<font color=white>เครื่องบิน<font color=white>ทะเบียน<font color=white>จำนวน<font color=white>สั่งซื้อ<font color=white>ความจุผู้โดยสาร<font color=white>ชั้นประหยัด<font color=white>ชั้นธุรกิจแอร์บัส เอ 310-222HS-PCC1021018รวม10

 การให้บริการ 
การให้บริการของพี.ซี.แอร์ เป็นการให้บริการ การบินพาณิชย์แบบเช่าเหมาลำ โดยให้บริการจาก ท่าอากาศยานนานาชาติสุวรรณภูมิ กรุงเทพมหานคร และมีจุดหมายปลายทางหลักอยู่ที่ 
ท่าอากาศยานนานาชาติฮ่องกง, ท่าอากาศยานนานาชาติอินชอน และ จุดหมายปลายทางในเอเชีย และให้บริการแค่เพียง 2-3ปี ก่อนที่จะปิดกิจการในปี 2555
# สมเด็จพระราชินีฮะซัยมาแห่งอิรัก
สมเด็จพระราชินีฮะซัยมาแห่งอิรัก หรือ เจ้าหญิงฮะซัยมา บินต์ นาศิร (พ.ศ. 2427 - พ.ศ. 2478) ทรงเป็นเจ้าหญิงอาหรับ และทรงเป็นสมเด็จพระราชินีพระองค์แรกและสุดท้ายแห่งซีเรีย ทรงเป็นสมเด็จพระราชินีพระองค์แรกแห่งอิรัก โดยเป็นพระมเหสีในพระเจ้าฟัยศ็อลที่ 1 แห่งอิรัก และทรงเป็นสมเด็จพระราชชนนีแห่งอิรักในรัชสมัยของพระเจ้าฆอซีแห่งอิรัก
พระราชประวัติ
thumb|left|พระเจ้าฟัยศ็อลที่ 1 แห่งซีเรียและอิรัก
เจ้าหญิงฮะซัยมา บินต์ นาศิร ประสูติในปีพ.ศ. 2427 ทรงเป็นธิดาในนาศิร อิบต์ อะลีกับดิลเบอระห์ ฮะนุม ทรงประสูติที่กรุงเมกกะ 

ในปีพ.ศ. 2447 ทรงอภิเษกสมรสกับเจ้าชายฟัยศ็อล บิน ฮุซัยน์ บิน อะลี อัลฮาชิมี พระโอรสในฮุซัยน์ บิน อะลี แกรนด์ชะรีฟแห่งมักกะฮ์กับอับดิยะห์ บิน อับดุลลาห์ มีพระโอรสรวมกัน 4 พระองค์

หลังจากการสิ้นสุดสงครามโลกครั้งที่หนึ่ง อาณาเขตปกครองของจักรวรรดิออตโตมันเดิมถูกแบ่งเป็นส่วนๆโดยชาติยุโรป หรือได้ประกาศเอกราช ในปีพ.ศ. 2463 เจ้าชายฟัยศ็อลทรงได้รับการสถาปนาเป็นพระมหากษัตริย์แห่งซีเรีย และเจ้าหญิงฮะซัยมาจึงได้รับการสถาปนาเป็นสมเด็จพระราชินีแห่งซีเรีย เมื่อคำสั่งมาถึงพระสวามี พระนางจึงพาพระโอรสธิดาย้ายไปยังที่พำนักใหม่คือพระราชวังหลวงในกรุงดามัสกัส แต่น่าเสียดายที่ทรงครองราชสมบัติเพียง 4 เดือนเท่านั้น ราชอาณาจักรซีเรียถูกล้มล้างหลังจากสงครามฝรั่งเศส - ซีเรีย และทำให้พระเจ้าฟัยศ็อลและพระราชินีฮะซัยมาสูณเสียพระอิศริยยศไป

ในปีพ.ศ. 2464 รัฐบาลอังกฤษได้กราบบังคมทูลเชิญอดีตพระเจ้าฟัยศ็อลแห่งซีเรียไปครองราชบัลลังก์แห่งใหม่ที่ราชอาณาจักรอิรัก ที่ซึ่งได้รับอำนาจในการปกครองจากนานาชาติ พระองค์ทรงตอบรับและได้รับการสถาปนาเป็นพระมหากษัตริย์แห่งอิรัก อดีตพระราชินีฮะซัยมาแห่งซีเรียจึงได้รับการสถาปนาเป็นสมเด็จพระราชินีแห่งอิรักและพระราชวงศ์ได้ย้ายไปประทับที่กรุงแบกแดดเมืองหลวงแห่งใหม่ของราชอาณาจักร

พระเจ้าฟัยศ็อลที่ 1 แห่งอิรักเสด็จสวรรคตในวันที่ 8 กันยายน พ.ศ. 2476 เจ้าชายฆอซี พระราชโอรสทรงครองราชบัลลังก์สืบต่อเป็น พระเจ้าฆอซีแห่งอิรัก พระนางจึงได้รับการสถาปนาเป็นสมเด็จพระราชชนนีแห่งอิรัก พระนางทรงดำรงพระชนม์ชีพทันพระราชพิธีอภิเษกสมรสของพระโอรสกับเจ้าหญิงอะลียะฮ์ บินต์ อะลีแห่งเฮแจซ

หลังจากพระโอรสครองราชย์ได้ 2 ปี สมเด็จพระราชชนนีฮะซัยมาแห่งอิรักสิ้นพระชนม์ในปีพ.ศ. 2478 ณ แบกแดด ประเทศอิรัก สิริพระชนมายุ 51 พรรษา

พระโอรส-ธิดา
พระนางกับพระเจ้าฟัยศ็อลที่ 1 แห่งอิรักมีพระโอรสธิดาร่วมกัน 4 พระองค์ได้แก่
 พระนามประสูติสิ้นพระชนม์คู่สมรส และพระโอรส-ธิดา 100px เจ้าหญิงอัซซาแห่งอิรัก 1906พ.ศ. 2449  1936พ.ศ. 2479 100px เจ้าหญิงราจิฮาแห่งอิรัก 1907พ.ศ. 2450  1959พ.ศ. 2502 100px เจ้าหญิงไรฟิอาแห่งอิรัก 1910พ.ศ. 2453  1934พ.ศ. 2477  100pxพระเจ้าฆอซีแห่งอิรัก 191221 มีนาคมพ.ศ. 2455  19394 เมษายนพ.ศ. 2482อภิเษกสมรส 25 มกราคม พ.ศ. 2477เจ้าหญิงอะลียะฮ์ บินต์ อะลีแห่งเฮแจซมีพระโอรส 1 พระองค์ ได้แก่พระเจ้าฟัยศ็อลที่ 2 แห่งอิรัก

ดูเพิ่ม
 พระเจ้าฟัยศ็อลที่ 1 แห่งอิรัก
 พระเจ้าฆอซีแห่งอิรัก
 ราชอาณาจักรซีเรีย
 ราชอาณาจักรอิรัก
 สงครามฝรั่งเศส - ซีเรีย
อ้างอิง
 http://en.wikipedia.org/wiki/Huzaima_bint_Nasser
 
 
 

ฮ
ฮ
ฮ
ฮ
ฮ
หมวดหมู่:ราชวงศ์ฮัชไมต์
# รี ซ็อล-จู
รี ซ็อล-จู (เกิด  ค.ศ. 1985–1989) เป็นภรรยาของผู้นำสูงสุดของเกาหลีเหนือ คิม จ็อง-อึน และสตรีหมายเลขหนึ่งเกาหลีเหนือ

ประวัติ
คิม จ็อง-อึนกับครอบครัวของเขาถูกกล่าวถึงเป็น "เรื่องซ่อนเร้น" ข้อมูลทางการเกาหลีเหนือแทบไม่มีข้อมูลเกี่ยวกับรี ซ็อล-จู แต่สื่อต่างชาติรายงานข้อมูลที่พอคาดเคาได้มากRi Sol-ju had 'past' 13 February 2014 17:32

ชีวิตช่วงต้น
ไม่ค่อยมีใครทราบต้นกำเนิดของรี นักวิเคราะห์บางส่วนกล่าวว่าชื่อของเธอ "ค่อนข้างมั่นใจว่าเป็นนามแฝง" รายงานปีเกิดของเธออยู่ในช่วง ค.ศ. 1985 ถึง 1989 ครอบครัวของรีถูกรายงานว่ามาจากชนชั้นสูงทางการเมือง แม่ของเธอเป็นหัวหน้าฝ่ายนรีเวชศาสตร์ และพ่อของเธอเป็นศาสตราจารย์ กล่าวกันว่าเธอจบการศึกษาจากโรงเรียนมัธยมต้น Geumsung 2 ที่เปียงยางและไปเรียนต่างประเทศที่จีนในวิชาเอกด้านดนตรีประเภทขับร้อง กล่าวกันว่าเธอมีความเกี่ยวข้องกับ Ri Pyong-chol อดีตนายพลในกองทัพอากาศของประชาชนเกาหลีและกองทัพต่อต้านอากาศยานและที่ปรึกษาใกล้ชิดของคิม จ็อง-อึน JoongAng Ilbo และนักวิจารณ์บางคนระบุว่ารีเป็นนักร้องในวงUnhasu Orchestraที่เคยไปแสดงที่ต่างประเทศบางแห่ง มีรายงานว่าเจ้าหน้าที่เกาหลีเหนือ"พยายามลบอดีตของเธอในฐานะนักร้องและผู้ให้ความบันเทิงโดยการยึดซีดีเถื่อนยอมนิยมเกี่ยวกับการแสดงของเธอ" เช่นตัวเธอตอนร้องเพลง "Sobaeksu" มีรายงานว่าเธอจบการศึกษาจากมหาวิทยาลัยคิม อิล-ซ็อง ปรัชญาดุษฎีบัณฑิตสาขาวิทยาศาสตร์

มีรายงานว่ารีได้เดินทางไปเกาหลีใต้ใน ค.ศ. 2005 ในฐานะสมาชิกทีมเชียร์ลีดเดอร์เกาหลีเหนือในการแข่งขันกรีฑาชิงแชมป์เอเชีย

แต่งงานและมีลูก
บีบีซีนำรายงานจากนักวิเคราะห์ที่พูดในเดอะโคเรียไทมส์ของเกาหลีใต้มารายงานว่า คิม จ็อง-อิลรีบจัดงานแต่งงานของลูกชายหลังประสบกับโรคหลอดเลือดสมองใน ค.ศ. 2008 ทั้งคู่แต่งงานกันใน ค.ศ. 2009

รีน่าจะให้กำเนิดลูกใน ค.ศ. 2010 โดยข้อมูลบันทึกว่าเป็นลูกชาย

ในเดือนธันวาคม ค.ศ. 2012 มีรายงานว่ารีตั้งท้อง แม้ว่าทางการเกาหลีเหนือไม่ให้ความเห็นใด ๆ ก็ตาม ในเดือนมีนาคม ค.ศ. 2013 อดีตผู้เล่นบาสเกตบอล NBA เดนนิส ร็อดแมนไปพบกับคิม จ็อง-อึน ร็อดแมนให้ข้อมูลแก่เดอะการ์เดียนในเดือนกันยายน ค.ศ. 2013 ว่าคู่รักมีลูกสาวชื่อว่า  "Dennis Rodman's slip gives away name of North Korean leader's baby" , The Guardian. เขากล่าวว่าจ็อง-อึนมี "ครอบครัวที่สวยงาม" และเป็น "พ่อที่ดี"

เจ้าหน้าที่ข่าวกรองเกาหลีใต้รายงานว่ารีให้กำเนิดลูกคนที่สามไม่ทราบเพศในเดือนกุมภาพันธ์ ค.ศ. 2017
# พระเจ้าฟัยศ็อลที่ 1 แห่งอิรัก
สมเด็จพระเจ้าฟัยศ็อลที่ 1 แห่งอิรัก หรือ สมเด็จพระเจ้าฟัยศ็อลที่ 1 แห่งซีเรีย พระนามเดิม: ฟัยศ็อล บิน ฮุซัยน์ บิน อะลี อัลฮาชิมี (20 พฤษภาคม ค.ศ. 1885 - 8 กันยายน ค.ศ. 1933) ทรงเป็นพระมหากษัตริย์แห่งราชอาณาจักรอาหรับซีเรียหรือซีเรียอันยิ่งใหญ่ ในปีพ.ศ. 2463 และทรงเป็นปฐมพระมหากษัตริย์แห่งราชอาณาจักรฮัชไมต์อิรัก พระองค์ทรงเป็นสมาชิกราชวงศ์ฮัชไมต์

พระโอรส-ธิดา
พระเจ้าฟัยศ็อลที่ 1 แห่งอิรักทรงราชาภิเษกสมรสกับเจ้าหญิงฮะซัยมา บินต์ นาศิร  มีพระราชโอรสธิดาร่วมกัน 4 พระองค์ได้แก่
 พระนามพระบรมราชสมภพ/ประสูติสวรรคต/สิ้นพระชนม์คู่สมรส และพระโอรส-ธิดา 100px เจ้าฟ้าหญิงอัซซาแห่งอิรัก 1906ค.ศ. 1906  1936ค.ศ. 1936 100px เจ้าฟ้าหญิงราจิฮาแห่งอิรัก 1907ค.ศ. 1907  1959ค.ศ. 1959 100px เจ้าฟ้าหญิงไรฟิอาแห่งอิรัก 1910ค.ศ. 1910  1934ค.ศ. 1934  100pxพระเจ้าฆอซีแห่งอิรัก 191221 มีนาคมค.ศ. 1912  19394 เมษายนค.ศ. 1939ทรงราชาภิเษกสมรส 25 มกราคม ค.ศ. 1934 กับเจ้าหญิงอะลียะฮ์ บินต์ อะลีแห่งเฮแจซมีพระราชโอรส 1 พระองค์ ได้แก่พระเจ้าฟัยศ็อลที่ 2 แห่งอิรัก
# กองทัพยูเครน
กองทัพยูเครน  หรือที่เรียกอย่างย่อว่า แซแซอู  เป็นกำลังทหารของยูเครน กองกำลังทหารและความมั่นคงทั้งหมด รวมทั้งกองกำลังติดอาวุธ และอยู่ภายใต้บังคับบัญชาของประธานาธิบดีแห่งยูเครนและอยู่ภายใต้การกำกับดูแลของคณะกรรมการรัฐสภา เวอร์คอฟนา ราดา(สภาสูงสุดแห่งยูเครน) อย่างถาวร

กองทัพยูเครนประกอบไปด้วยกองทัพบก กองทัพอากาศ กองทัพเรือ กองกำลังจู่โจมทางอากาศ และกองกำลังปฏิบัติการพิเศษ กองทัพเรือยูเครนเองจะประกอบไปด้วยทหารราบนาวีและกองบินนาวีเช่นเดียวกัน กองกำลังป้องกันดินแดนจะทำหน้าที่เป็นกองกำลังทหารสำรองและในกรณีสงคราม สามารถระดมมวลชนจากอาสาสมัครพลเรือนเพื่อทำหน้าที่ในการป้องกันท้องถิ่น หน่วยยามทะเลยูเครนเป็นหน่วยยามฝั่งของยูเครน แต่เป็นส่วนหนึ่งของหน่วยยามชายแดนและไม่อยู่ใต้บังคับบัญชาของกองทัพเรือ กองกำลังป้องกันทางอากาศยูเครนเป็นสาขาที่มีหน้าที่รับผิดชอบในการสงครามต่อต้านอากาศยานตั้งแต่ ค.ศ. 1991 จนกระทั่งถูกรวมเข้ากับกองทัพอากาศใน ค.ศ. 2004

เนื่องจากการแทรกแซงทางทหารของรัสเซียในยูเครนใน ค.ศ. 2014 ประธานาธิบดีได้มอบหมายแก่ผู้ว่าราชการแห่งแคว้นของยูเครนให้สร้างหน่วยอาสาสมัครภายใต้กองกำลังป้องกันดินแดนของรัฐบาล ในช่วงแรก หน่วยทหารเหล่านี้ได้รับทุนเพียงเล็กน้อยจากงบประมาณของส่วนภูมิภาคและส่วนใหญ่อาศัยอยู่ที่เงินบริจาค ในเดือนพฤศจิกายน ค.ศ. 2014 กองพันป้องกันดินแดนส่วนใหญ่ถูกรวมเข้ากับกองทัพบกยูเครน หน่วยพิทักษ์ชาติยูเครนได้ทำหน้าที่เป็นส่วนเสริมกำลังสำรองของกองกำลังกึ่งทหารของกองทัพยูเครน

ภายหลังจากการสู้รบกับรัสเซียใน ค.ศ. 2014 ยูเครนได้เพิ่มขนาดกองกำลังติดอาวุธด้วยทหาร 204,000 นาย (ข้าราชการพลเรือน +46,000 นาย) ไม่นับกองกำลังที่ถูกเพิ่มเติม เช่น หน่วยยามชายแดน (53,000 นาย) หน่วยพิทักษ์ชาติยูเครนที่เพิ่งถูกจัดตั้งขึ้นมาใหม่ (60,000 นาย) หรือหน่วยความมั่นคง ใน ค.ศ. 2021 ขนาดของกองทัพยูเครนซึ่งประกอบไปด้วยจำนวน 246,445 นาย (บุคคลากรทางทหาร 195,626 นาย) ทำให้มีขนาดใหญ่เป็นอันดับสองในภูมิภาครองจากกองทัพรัสเซีย

หน่วยทหารของประเทศอื่น ๆ ได้เข้าร่วมแบบประจำในการฝึกซ้อมทางทหารข้ามชาติกับกองกำลังยูเครนในยูเครน การฝึกซ้อมมากมายเหล่านี้ถูกจัดขึ้นภายใต้หุ้นส่วนเพื่อสันติภาพ โครงการความร่วมมือของเนโท

 ประวัติ 

 โครงสร้าง 

 งบประมาณ 

 บุคลากร 
 กำลังพลประจำการ 

 กำลังพลสำรอง 

 การศึกษา 

 ยุทธภัณฑ์ 
 อาวุธประจำกาย 

 อาวุธประจำหน่วย 
thumb|Ukrainian Su-25UB

 เครื่องแบบ 

 ศาลทหาร 

 ความสัมพันธ์ทางทหาร
# อุดมศิลป์ สอนบุตรนาค
อุดมศิลป์ สอนบุตรนาค  หรือที่คนทั่วไปรู้จักในชื่อ เป๊ปซี่ขอบคุณที่ยังไม่ลืมผม อุดมศิลป์ สอนบุตรนาค ผู้ซัดประตูประวัติศาสตร์ในอลป. (เกิดวันที่ 1 มิถุนายน พ.ศ. 2490) เป็นอดีตนักฟุตบอลทีมชาติไทย ผู้เข้าแข่งขันในกีฬาฟุตบอลในโอลิมปิกฤดูร้อน 1968 ที่ประเทศเม็กซิโก กับเพื่อนร่วมทีม อาทิ ชัชชัย พหลแพทย์, นิวัฒน์ ศรีสวัสดิ์ และเชาว์ อ่อนเอี่ยม"สิงห์สนามศุภ"นิวัฒน์ ศรีสวัสดิ์ ซึ่งอุดมศิลป์เป็นชาวไทยเพียงคนเดียวที่สามารถทำประตูได้ในการแข่งขันกีฬาฟุตบอลในโอลิมปิกรอบ 16 ทีมสุดท้ายตราบจนปัจจุบันบอลไทยในโอลิมปิก : ข่าวสดออนไลน์

 ประวัติ 
อุดมศิลป์ สอนบุตรนาค เป็นชาวจังหวัดลพบุรี และสำเร็จการศึกษาระดับ ปวส. จากโรงเรียนกิตติพาณิชย์ เขาได้รับการทาบทามจาก บุญชู โรจนเสถียร ซึ่งเป็นนายกสโมสรฟุตบอลธนาคารกรุงเทพร่วมทีมนักเตะระดับเยาวชน ซึ่งกลายเป็นกำลังสำคัญของทีมชาติไทยในเวลาต่อมา อุดมศิลป์ติดทีมชาติไทยครั้งแรกในเอเชียนเกมส์ 1966 ในฐานะตัวสำรอง ก่อนที่จะเข้าแข่งขันในกีฬาแหลมทอง 1967 ที่ซึ่งเขาสามารถทำแฮตทริก 3 ประตูในรอบแรก

ณ วันที่ 16 ตุลาคม พ.ศ. 2511 ทีมชาติไทยได้พบกับทีมชาติกัวเตมาลา ในกีฬาฟุตบอลในโอลิมปิกฤดูร้อน 1968 ซึ่งผลการแข่งขันวันนั้นทีมชาติไทยแพ้ทีมชาติกัวเตมาลา 1-4 โดยทีมชาติกัวเตมาลาทำประตูขึ้นนำก่อน 1 ประตูต่อ 0 แล้วเมื่อเวลาการแข่งขันใกล้จะหมดครึ่งแรก อุดมศิลป์ สามารถทำประตูตีเสมอ 1 ต่อ 1 ซึ่งได้รับการบันทึกไว้ในประวัติศาสตร์ฟุตบอลไทยในฐานะการทำประตูในกีฬาโอลิมปิกประตูแรก และยังเป็นประตูเดียวที่ทีมชาติไทยทำได้ในการแข่งขันฟุตบอลในโอลิมปิกจนถึงปัจจุบัน ประตูดังกล่าวยังเป็นการทำประตูครั้งสุดท้ายในฐานะทีมชาติของ อุดมศิลป์ สอนบุตรนาค ก่อนที่เขาจะตัดสินใจเดินทางไปศึกษาต่อที่สหรัฐอเมริกา และพำนักที่ประเทศดังกล่าว จวบจนปัจจุบันอีกเจ็ดปีที่ ริโอ

พ.ศ. 2554 อุดมศิลป์ ได้รับเลือกเป็นหนึ่งในผู้รับรางวัลฮอลล์ออฟเฟม ในงานมอบรางวัลสยามกีฬาอวอร์ดส์ 2011 ในฐานะอดีตนักกีฬาผู้มีผลงานโดดเด่นโผ 8 ตำนานชิง ฮอลล์ออฟเฟม - ข่าวไทยรัฐออนไลน์ลุ้นระทึกชิงรางวัล ยอดนักกีฬา - ข่าวไทยรัฐออนไลน์

 เกียรติประวัติ 
 รางวัลอัศวพาหุ ผู้ทรงคุณค่าต่อวงการฟุตบอลเปิดโผ 90 ผู้ทรงคุณค่ารับรางวัล ‘อัศวพาหุ’
 ฮอลล์ออฟเฟม สยามกีฬาอวอร์ดส์ 2011นักกีฬาเก่า...เราไม่ลืม
# น้ำฝน โกมลฐิติ
น้ำฝน โกมลฐิติ   อดีตนักแสดงหญิงและนางแบบชาวไทย

ประวัติ
น้ำฝน โกมลฐิติ  เกิดเมื่อวันที่ 21 เมษายน พ.ศ. 2514 เป็นบุตรคนสุดท้อง ในจำนวนพี่น้อง 3 คน หนึ่งในนั้นคือ กวาง กมลชนก โกมลฐิติ นักแสดงหญิงและนางแบบ สำเร็จการศึกษาปริญญาโท คณะพัฒนาสังคม เอกวิเคราะห์ สถาบันบัณฑิตพัฒนบริหารศาสตร์ (นิด้า) และปริญญาตรี คณะนิติศาสตร์ มหาวิทยาลัยธรรมศาสตร์ เข้าวงการโดยการแสดงละครดังหลายเรื่อง เช่น นายฮ้อยทมิฬ, สุดสายป่าน ทางช่อง 7 และผลงานเรื่องสุดท้าย “แท็กซี่ที่รัก” ช่อง 3 จากนั้นเธอก็หายเงียบไปจากวงการฯ กลับมาอีกทีประกาศแต่งงานกับแฟนหนุ่ม “เดวิด คอร์นเนอร์” ชาวอเมริกา มีบุตรชายด้วยกัน 2 คน

 ผลงานละคร
 2536 นางฟ้ากับซาตาน คู่กับ จอนนี่ แอนโฟเน่ (ช่อง 3)
 2537 ละครสั้น ปากกาทองมินิซีรีส์ เรื่อง เด็กชายจากดาวอื่น คู่กับ สุจินต์ วาจากิจ (ช่อง 7)
 2538 สุดสายป่าน คู่กับ ศักดิ์สิทธิ์ แท่งทอง (ช่อง 7)
 2539 เพชรในเรือน คู่กับ สันติสุข พรหมศิริ, ธงชัย ประสงค์สันติ, รอน บรรจงสร้าง (ช่อง 3)
 2539 เสน่หา คู่กับ ไมเคิล พูพาร์ต (ช่อง 3)
 2540 สวรรค์ยังมีชั้น คู่กับ ยุรนันท์ ภมรมนตรี, สรพงศ์ ชาตรี (ช่อง 5)
 2540 คุณนายส้มหล่น คู่กับ พล ตัณฑเสถียร (ช่อง 3)
 2541 รักนิด ๆ คิดเท่าไหร่ คู่กับ เคลลี่ ธนะพัฒน์, อนันต์ บุนนาค (ช่อง 3)
 2544 นายฮ้อยทมิฬ คู่กับ ศรัณยู วงษ์กระจ่าง, ไมค์ ภิรมย์พร (ช่อง 7)
 2544 อุบัติที่...หัวใจ คู่กับ เคลลี่ ธนะพัฒน์ (ช่อง 3)
 2544 ขอดเกล็ดมังกร (ช่อง 7) คู่กับ สรพงศ์ ชาตรี
 2548 แท็กซี่ที่รัก คู่กับ  วรรธนะ กัมทรทิพย์ (ช่อง 3)

ภาพยนตร์
 โกย
 เฮงได้ เฮงดีรักนี้
พิธีกร
 รายการ ที่นี่..มีเพื่อน
 รายการ  07 
โฆษณา
 โรงแรมเมอร์ริน

งานเพลง
เพลงประกอบละครสุดสายป่าน 

 อยากบอกให้รู้ 

เพลงประกอบละครนายฮ้อยทมิฬ 
 บ่ฮู้เป็นหยัง 
 เป็นงงแท้น้อ  
 เกี่ยวก้อยสัญญา
# บรูซ เฮส (นักภาษาศาสตร์)
บรูซ เฮส  เป็นนักภาษาศาสตร์  ปัจจุบันเป็นอาจารย์ที่ภาควิชาภาษาศาสตร์ มหาวิทยาลัยแคลิฟอร์เนีย ลอสแอนเจลิส ใน ค.ศ. 1980 บรูซ เฮสได้รับได้รับปริญญาดุษฎีบัณฑิตจากสถาบันเทคโนโลยีแมสซาชูเซตส์ โดยมีนักภาษาศาสตร์มอร์ริส แฮลลี (Morris Halle) เป็นอาจารย์ที่ปรึกษาของเขา

บรูซ เฮส เน้นการวิจัยทางด้านสัทวิทยา ผลงานที่มีชื่อเสียงคือ Metrical Stress Theory: Principles and Case Studies ซึ่งเป็นหนังสือเกี่ยวกับทฤษฎีระบบการเน้นเสียงในภาษาต่าง ๆ นอกเหนือจากนั้น บรูซ เฮส ยังวิจัยทางด้านสัทวิทยาที่มีรากฐานหลักมาจากสัทศาสตร์และความสามารถในการเรียนรู้อีกด้วย

ภรรยาของ บรูซ เฮส คือพาทริชา คีติง (Patricia Keating) ซึ่งเป็นนักสัทศาสตร์

หนังสือ
(1985) A Metrical Theory of Stress Rules, Garland Press, New York.
(1995) Metrical Stress Theory:  Principles and Case Studies, University of Chicago Press, Chicago, 15 + 455 pp. ISBN 0-226-32104-5.
(2004) Hayes, Bruce, Robert Kirchner, and Donca Steriade, eds., Phonetically Based Phonology.  Cambridge:  Cambridge University Press.   ISBN 0-521-82578-4.
(2008) Introductory Phonology.  Malden, MA:  Blackwell.  ISBN 1-4051-8411-6.

แหล่งข้อมูลอื่น
โฮมเพจที่ UCLA
# เหตุเพลิงไหม้โรงงานในปากีสถาน พ.ศ. 2555
เหตุเพลิงไหม้โรงงานในปากีสถาน พ.ศ. 2555 เป็นเหตุการณ์ที่เกิดในนครการาจีและลาฮอร์ ประเทศปากีสถาน เมื่อวันที่ 11 กันยายน พ.ศ. 2555 เหตุเพลิงไหม้เกิดขึ้นในโรงงานสิ่งทอทางตะวันตกของการาจีและในโรงงานทำรองเท้าในลาฮอร์ เหตุเพลิงไหม้ครั้งนี้ถูกมองว่าเป็นครั้งที่มีผู้เสียชีวิตมากที่สุดและเพลิงไหม้โรงงานอุตสาหกรรมครั้งเลวร้ายที่สุดในประวัติศาสตร์ปากีสถาน ซึ่งเป็นเหตุให้มีผู้เสียชีวิต 289 ศพ และได้รับบาดเจ็บสาหัสกว่า 600 คน
# พิมพา พรศิริ
thumb
  เป็นนักร้องแนวหมอลำที่มีชื่อเสียงในยุค 2530 มีน้ำเสียงเป็นเอกลักษณ์พิมพา พรศิริ ประตูสู่อิสาน พ.ศ. 2530 มีผลงานเพลงกว่า 70 ชุด ผลงานที่สร้างชื่อเสียงคือเพลงน้ำตาเมียซาอุ ซึ่งได้รับรางวัลผู้ขับร้องเพลงลูกทุ่งดีเด่นเนื่องในงาน "กึ่งศตวรรษเพลงลูกทุ่งไทย ภาค 2" ประจำปี พ.ศ. 2534 จัดโดยคณะกรรมการวัฒนธรรมแห่งชาติ (ในขณะนั้น) และเข้ารับรางวัลพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

 ประวัติ 
พิมพา เกิดวันที่ 13 มกราคม พ.ศ. 2512 บ้านกันกง ตำบลละหาน อำเภอจัตุรัส จังหวัดชัยภูมิ เป็นบุตรีของนายเพชร-นางทองอินทร์ สุภาพ 

จบการศึกษาในระดับมัธยมศึกษาตอนปลาย และเคยเรียนชั้น ปวช ที่วิทยาลัยเทคนิคชัยภูมิ ถึงระดับชั้น ปวช 2 แล้วเริ่มมีชื่อเสียง จึงหยุดพักการเรียนไว้เพื่อไปเป็นนักร้องอาชีพจริงจัง จนได้รับฉายาจากสื่อว่าเป็นนักร้องเสียงมหัศจรรย์เนื่องจากมีน้ำเสียงที่เป็นเอกลักษณ์เฉพาะตัว 

พิมพาเริ่มมีชื่อเสียงตั้งแต่อายุ 16 ปี เคยลงทุนทำเพลงเองแต่ไม่ประสบความสำเร็จลูกทุ่ง"พิมพา พรศิริ"ช็อกไฟไหม้บ้านคลอกลุงตาย สยามดารา

 ผลงาน 

 อัลบั้มเพลง 

 น้ำตาเมียซาอุ (เมโทร)
 พิมพาไถ่นาคืน (เมโทร)
 รักหนุ่มเร่หนัง (เมโทร)
 อีสานเขียว (เมโทร)
 เสียงใสใสของพิมพา (เมโทร)
 อยากให้มีวันนั้นวันเดียว (เมโทร)
 สาวติ๋มโดดตึก (เมโทร)
 หมอลำประยุกต์ (เมโทร)
 หมอลำประยุกต์ 2 (เมโทร)
 หมอลำประยุกต์ 3 (เมโทร)
 รูปขึ้นรา (เมโทร)
 ภาษารักสอนครู (เมโทร)
 ถึงหลอกก็รัก (เมโทร)
 เสียงสะท้อนจากสาวไทย (เมโทร)
 พิมพาลีลา 2 (เมโทร)
 ชีวิตลิเก (เมโทร)
 หนีพ่อเพราะรักพี่ (เมโทร)
 โกรธฉันทำไม (เมโทร)
 เบรกรถเบรกรัก (เมโทร)
 สาวหมอลำรอรัก (เมโทร)
 คู่รักคู่รส (ร่วมกับ ไวพจน์ เพชรสุพรรณ) (เมโทร)
 เถิดเทิงสงกรานต์ (เมโทร)
 เทศกาลพื้นบ้านไทย (เมโทร)
 สาบานต่อลำโขง (เมโทร)
 หนุ่มนาแล้งสาวนาท่วม (ร่วมกับ ธนา พาโชค) (เมโทร)
 หนุ่มนาข้าวสาวนาเกลือ (ร่วมกับ เฉลิมพล มาลาคำ) (เมโทร)
 หมอลำลำแคน (เมโทร)
 หวานแหวว 1 (เมโทร)
 หวานแหวว 2 (เมโทร)
 หวานแหวว 3 (เมโทร)
 สวัสดีปีใหม่ สงกรานต์ (เมโทร)
 พิมพามาใหม่ (ท็อปไลน์)
 เจอกันวันทอดเทียน (ท็อปไลน์)
 ตำบักหุ่ง (ท็อปไลน์)
 ไปกินเลี้ยงไปกินเหล้า (ท็อปไลน์)
 ถูกเลิกจ้าง (ท็อปไลน์)
 หัวใจฮำฮอน (2544) (นพพงศ์ อินเตอร์เนชั่นแนล)
 อายนาฬิกา (2545) (นพพงศ์ อินเตอร์เนชั่นแนล)
 อีสานแด๊นซ์ แอโรบิค 2 ลีลา (2546) (ใหญ่ อยุธยา)
 หนูแดงค่ะ (2547) (ใหญ่ อยุธยา)
 ลูกทุ่งแด๊นซ์ แอโรบิค 2 ลีลา (2548) (ใหญ่ อยุธยา)
 สะตอพิมพา ฝักที่ 1 (ใหญ่ อยุธยา)
 สะตอพิมพา ฝักที่ 2 (ใหญ่ อยุธยา)
 สะตอพิมพา ฝักที่ 3 (ใหญ่ อยุธยา)
 มากกว่าคำขอโทษ (2549) (ใหญ่ อยุธยา)
 สะตอแด๊นซ์ แอโรบิค 2 ลีลา (ใหญ่ อยุธยา)

 Single 

 สาวใหญ่สิลงคาน (อัลบั้ม ซุปตาร์อีสาน) (2558) (อาร์สยาม)
 เขามาเอาคืน (2565) (ภูไทเร็คคอร์ด)

 ละครโทรทัศน์ 
+ปี พ.ศ.เรื่องออกอากาศบทบาทหมายเหตุ 2551  ดาวจรัสฟ้า  ช่อง 3   ราตรี ศิริพร   คู่กับ ศานติ สันติเวชกุล (รับเชิญทั้งคู่) 2564  สูตรรักแซ่บอีหลี  ช่องวัน  แม่ของจ่อย,ก้องภพ   รับเชิญ 2565  ทายาทพันธุ์ข้าวเหนียว  แม่แสงดาว สุขวงศ์  ซิ่นลายโส้ แม่ชีคำเสาร์ สานธรรม  2567  ลิเกหมอลำ  แม่ใหญ่สร้อย  รับเชิญ มนต์รักกันตรึม  แม่ดวงแข  2568  ผาแดงนางไอ่  ยายบัวริน  รับเชิญ

 ภาพยนตร์  

 มนต์เพลงลูกทุ่ง เอฟ.เอ็ม. (2545)

 รางวัล 
ประกาศเกียรติคุณผลงานดีเด่นเป็นมรดกแก่วงการเพลงลูกทุ่งไทย ในฐานะผู้ขับร้องเพลง "น้ำตาเมียซาอุ" ในงาน "กึ่งศตวรรษเพลงลูกทุ่งไทย ภาค ๒" ประจำปี ๒๕๓๔ ซึ่งจัดขึ้นโดยคณะกรรมการวัฒนธรรมแห่งชาติ และเข้ารับรางวัลพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
# หาดทราย สายลม สองเรา
หาดทราย สายลม สองเรา เป็นอัลบั้มเพลงอัลบั้มแรกของเบิร์ด - ธงไชย แมคอินไตย์ ออกวางแผงจำหน่ายในปี พ.ศ. 2529 ในรูปแบบเทปและแผ่นเสียง ในสังกัด จีเอ็มเอ็ม แกรมมี่ โดยมี เรวัต พุทธินันทน์ เป็นโปรดิวเซอร์ อัลบั้มนี้มีจำนวน 10 เพลง และถูกจัดให้เป็นอัลบั้มศิลปินชายที่ดีที่สุดแห่งปี และเป็นศิลปินชายยอดจำหน่าย 5 แสนตลับคนแรกของแกรมมี่ โดยมีการนำเพลงดังในอัลบั้มไปใช้ประกอบภาพยนตร์เรื่อง "ด้วยรักและผูกพัน" ซึ่งนำแสดงโดยเบิร์ด ในปีเดียวกัน หนังสือพิมพ์แนวหน้าย้อนอดีตหนังไทยด้วยรักและผูกพัน ปี 2529โดยเพลง "ผ่านมา ผ่านไป" เป็นซิงเกิลแรกที่เขาเข้าบันทึกเสียง สำหรับซิงเกิลแรกที่เผยแพร่คือ "ด้วยรักและผูกพัน" "ฝากฟ้าทะเลฝัน"  "บันทึกหน้าสุดท้าย" เป็นต้น

 รายชื่อเพลง 
ทุกเพลง ประพันธ์โดย เรวัต พุทธินันทน์ ยกเว้นเพลงที่ 5 ที่เป็นเพลงประพันธ์ร่วม ส่วนเรียบเรียงเพลงดูตามรายชื่อเพลง

การตอบรับ
ปี 2564 ได้รับการจัดให้เป็นอันดับ 1 ของ "อัลบั้มศิลปินชายที่ดีที่สุดแห่งปี 1986" และเป็นอันดับ 2 ของ "อัลบั้มที่ดีที่สุดแห่งปี 1986" จากสรุปที่สุดในความทรงจำ ที่สุด..ของแกรมมี่ วันที่ 15 กุมภาพันธ์ 2564 โดย GMM Superstar โดยเป็นศิลปินชายที่มียอดจำหน่าย 5 แสนตลับคนแรกของแกรมมี่
# ปีเตอร์ เอบดอน
ปีเตอร์ เอบดอน  เป็นอดีตนักสนุกเกอร์อาชีพชาวอังกฤษ อดีตผู้คว้าแชมป์ในรายการเวิลด์แชมเปียน 2002 และยูเคแชมเปียนชิป 2005 สไตล์การเล่นของเขาเป็นที่รู้จักกันดีที่เน้นความละเอียดและช้าเป็นพิเศษในการเล่น เอบดอนเป็นผู้เล่นที่เข้าเบรกดีและรวมเซนจูรีเบรกได้มากกว่า 300 ครั้งในการเล่นอาชีพของเขา
# ยานแม่
ยานแม่ (mother ship) อาจหมายถึง

 ยานแม่ - ยานซึ่งบรรทุกยานอื่น
 มหาธรรมกายเจดีย์ - เจดีย์วัดพระธรรมกาย ซึ่งมีสัณฐานคล้ายยานอวกาศ และเป็นเหตุให้วัดพระธรรมกายได้ชื่อในภาษาปากว่า "วัดจานบิน"
 ลอว์ & ออร์เดอร์ (Law & Order) - ละครทางนิติศาสตร์ในสหรัฐอเมริกาซึ่งฉายทางเอ็นบีซีตั้งแต่ปี 2533 ถึงปี 2553 และเรียกกันโดยทั่วไปว่า "ยานแม่" เพราะมีภาคต่อมากมาย

 เพลง
 มาเทอร์ชิป - อัลบัมเพลงของแลร์รี ยัง (Larry Young) เมื่อปี 2512
 มาเทอร์ชิป - อัลบัมเพลงของเลด เซปเปลิน (Led Zeppelin) เมื่อปี 2550
 "มาเทอร์ชิป" - เพลงของเอนเทอร์ ชีการี (Enter Shikari) เมื่อปี 2549
 สื่อบันเทิงของวงพาร์เลียเมนต์ (Parliament)
 ยานแม่อันศักดิ์สิทธิ์ (Holy Mothership) - ยานอวกาศซึ่งเป็นสัญลักษณ์ของวง
 มาเทอร์ชิปคอนเนกชัน (Mothership Connection) - อัลบัมเมื่อปี 2518
 "มาเทอร์ชิปคอนเนกชัน (สตาร์ไชลด์)" [Mothership Connection (Star Child)] - เพลงเมื่อปี 2518
 มาเทอร์ชิปคอนเนกชันนิวเบิร์กเซสชัน (Mothership Connection Newberg Session) - อัลบัมเมื่อปี 2519
 เดอะมาเทอร์ชิปคอนเนกชัน - ไลฟ์ฟรอมฮิวสตัน (The Mothership Connection - Live from Houston) - อัลบัมเมื่อปี 2529